text: Pengen d'un fil: Un jugador del Barça té un accident fent una activitat prohibida
  Junior Firpo es va lesionar la mà esquerra en una carrera de karts
  La plantilla del Barça té prohibit conduir karts, entre altres activitats
  per Redacció dimecres, 4 de març 2020 - 12:25h
  Junior Firpo, el lateral del Barça, va córrer en una carrera de karts | EuropaPress
  Junior Firpo, el lateral del FC Barcelona, va convertir-se en el focus mediàtic dels darrers partits per dur la seva mà esquerra embenada. Segons el programa 'El Club de la mitjanit' de Catalunya Ràdio, el futbolista va lesionar-se en un accident de kart després de l'encontre entre el Barça i el Getafe. Per això Junior va jugar contra el Nàpols i l'Eibar amb la mà embenada.
  Tanmateix, el programa va assegurar que la plantilla del Barça té terminantment prohibit conduir karts. Ara bé, la temptació no és la primera vegada que els fa caure i és que el passat 2018, al juliol, Semedo va publicar una fotografia després de participar en una carrera amb uns amics.
  Luis Enrique, per la seva banda, també va apostar per aquesta mena d'activitats per consolidar la companyonia entre els jugadors de la plantilla; de fet, va organitzar una carrera quan era tècnic del club blaugrana tant pel primer equip com pel filial.